Hogy került az Arsenal szurkolók egykori kedvence egy másodosztályú magyar csapat edzésére? Hogy fogadták Ebouét Vácon, és hogyan fogadta a játékos a számára szokatlan körülményeket? Sok mindenre számítottak a váciak, de a valóság minden elképzelést felülírt.



Emannuel Eboue (34) 79-szeres válogatott elefántcsontparti labdarúgó, hét évet játszott az angol Arsenalban, játszott a Bajnokok Ligájának döntőjében és háromszoros török bajnok a Galatasaray csapatával. A játékost az ügynökével támadt jogi vita eredményeként a nemzetközi szövetség 2016 tavaszán egy évre eltiltotta a profi futballtól.



A londoni közönség egykori kedvence Magyarországon, a Ferencváros edzésein kezdte meg a felkészülést a visszatérésre, de a körülmények furcsa összejátszása miatt pár napig a másodosztályú Vác FC edzéseit látogatta.

